**Siseministeeriumi valitsemisala maismaasõidukite kasutamise kord**

**Peamised muudatused**

1. **Konfiskeeritud sõidukite kasutamise lubamine spetsiifiliste tegevuste teostamiseks**
	1. Jälitustoimingute tegemiseks, nende tegemise tagamiseks või teabe kogumiseks;
	2. väljaõppeks (sh alarmsõidukoolitus, siseturvalisuse väljaõpe);
	3. kasutusele võetud konfiskeeritud sõidukid kajastatakse sarnaselt teiste maismaasõidukitega infosüsteemis Sõiduk, konfiskeeritud sõidukitele lisatakse infosüsteemis vastav märge ja kasutusala.
2. **Siseministeeriumiga maismaasõidukite hankimise kooskõlastamise tingimuste leevendamine**
	1. Edaspidi jääb sõidukite hankimise kooskõlastamise vajadus vaid järgmistel juhtudel:
		1. sõidukite arvu suurendamise vajadus (asutuse kasutuses olevate sõidukite koguarvu suurendamine, arvesse ei lähe sõidukite asendamisel tekkivad ajutised sõidukite dubleerimised (asendatud sõiduki võõrandamise, mahakandmise jms protsess, mille kestel kajastatakse asendamisele kuuluvad sõidukid infosüsteemis Sõiduk ajutise olekuga (nt „*Võõrandamise ootel*“, „*Mahakandmise ootel*“ jne);
		2. olemasoleva sõiduki asendamine teise standardigruppi kuuluva sõidukiga, mille prognoositav keskmine soetusmaksumus on kallimpõhjendatud juhtudel korras fikseeritud erisuste taotlemine (sõiduki rahastamisviisi (kasutusrent, soetamine vms) ja üldotstarbeliste tavasõidukite standardite erisused).
3. **Üldotstarbeliste tavasõidukite standardigrupi kirjelduste kasutuselevõtmine**
	1. Korras fikseeritakse nõue järgida üldotstarbeliste tavasõidukite hankimisel standardigrupi kirjeldusi. Seni on Siseministeeriumi varahaldusosakonna (*VHO*) poolt koostöös valitsemisala asutuste varahalduse ekspertidega koostatud standardigrupi kirjeldusi järgitud kokkuleppe alusel. Üldotstarbeliste tavasõidukite standardigrupi kirjelduste järgimine lihtsustab sõidukite ühishankimist, mis tagab väiksema halduskoormuse ja suurema hangitava koguse pealt soodsamad pakkumused.
	2. Üldotstarbeliste tavasõidukite standardigrupi kirjelduste koostamise ja uuendamise eest vastutab VHO kaasates Siseministeeriumi valitsemisala asutuste varahalduse eksperte.
	3. Standardigrupi kirjeldusi haldab VHO eraldi veebilehel.
4. **Lihtsustatud, täpsustatud ja korrastatud korda läbivalt**
	1. Täiendati terminite loetelu.
	2. Muudeti korra üldist ülesehitust ja täpsustati sisukirjeldusi, muuhulgas:
		1. kehtiva korra punktis 6.3. asendati mõiste „*isiklik otstarve*“ tulumaksuseaduse analoogia alusel pikema kirjeldusega „*töö-, ameti- või teenistusülesannetega mitteseotud tegevus*“;
		2. kehtiva korra punktis 6.3. asendati mõiste „*üldotstarbeline sõiduk*“ mõistega „*sõiduauto*“;
		3. asutuse omandis või valduses oleva sõiduauto töö-, ameti- või teenistusülesannetega mitteseotud tegevuseks kasutamise tingimuste osas lisati üldine viide tulumaksuseadusele (sh erisoodustuse maksu tasumise kohustus, asutuse valduses oleva sõiduauto kasutamisel üksnes töö-, ameti- või teenistusülesannetega seotud tegevusteks peab Maanteeameti liiklusregistri andmetes olema tehtud vastavasisuline märge jms).
		4. kehtiva korra peatükid „*3. Sõidukite hankimine*“ ja „*4. Sõiduki rahastamise põhimõtted*“ kajastati kompaktsemalt ühe peatüki all.